Adrijos krepšinio lyga
Adrijos krepšinio lyga (serb. Јадранска лига у кошарци) arba ABA lyga – tarptautinė krepšinio lyga, kurioje žaidžia 14 komandų iš Bosnijos ir Hercegovinos, Kroatijos, Serbijos, Juodkalnijos, Makedonijos ir Slovėnijos. Visos šios valstybės anksčiau buvo Jugoslavijos sudėtyje. Lygoje seniau taip pat varžėsi klubai iš Izraelio, Bulgarijos, Čekijos, Vengrijos. Lyga gyvuoja kartu su nacionaliniais šalių čempionatais. Lygą organizuoja Adrijos krepšinio asociacija, kuri yra pilnateisė ULEB organizacijos narė. Baltijos krepšinio lyga buvo sukurta atsižvelgiant į Adrijos lygos pavyzdį.